JohanHeinsen/ENO huggingface dataset:
Aalborgs Stifts Adresseavis, 1825-02-05
Jfølge denne Beregning søgte han da at gjøre sig sit tvung, ne Opholdsted saa behageligt, som muelig. Ved fornøden Aftale med Fangevogteren skaffede han sig altsaa et beqvemt Værelse, men manglede endnu et Kabinet. Dette fandtes imidlertid ogsaa ved Siden af Værelset, men Arrestforvareren indvendte, at det var beboet af 2 Gjeldsaarrestanter, som han skyldte Agtelse og ikke kunde forflytte. Skal de sidde længe?" spurgte Herren. Rimeligviis, var Svaret, thi de have kun været der i 3 Maaneder, efterat have givet deres Creditorer Alt, hvad de havde. "Ah! Saa er det vel betydelige Summer, hvorfor de ere arresterede?" Den Ene for 4500, den Anden for 3000 Fr. "Er det ikke videre, her er 7500 Fr., skaf dem ud og giv mig Værelset." Summen blev deponeret, og saaledes bleve begge Arrestanterne løskjøbte af ham, der ikke vilde betale een eneste Skilling af hans egen Gjeld.
Aalborgs Stifts Adresseavis, 1825-02-05
J Hamborg er den troe Hunds Erindring, der i Vinteren 1794 hungrede sig til Døde paa samme Sted, hvor hans Herre var omkommet i Jsen, bleven forherliget ved Maleriets, Digtekunstens og Tonekunstens trende Muser. Maleren Vigneron har givet Scenen til Kunstudstillingen i Paris, Paul Grand har besunget Forfaldet i en Romance, som Hr. Ohen har sat i Musik.
Aalborgs Stifts Adresseavis, 1825-02-05
Fædrelandet.
Aalborgs Stifts Adresseavis, 1825-02-05
Kjøbenhavn. Hs. Majestæt Kongen har allernaadigst behaget at udnævne Baron Ove Guldencrone til Baroniet Vilhelmsborg, til Hoffægermester.
Aalborgs Stifts Adresseavis, 1825-02-05
Ved den store Bogauction i Kjøbenhavn i f. M. over afg. Konferentsraad Moldenhavers Bogsamling, bleve Bøgerne i det Hele ikke dyrt betalte, og mange solgtes for godt Kjøb; dog gik adskillige, formedelst Sjeldenhed eller betydelige Kommissioner, temmelig høit, saaledes blev en Udgave af Julius Cæsar, som gik til Engelland, betalt med 100 Rbd.; det spanske Akademies Diktionaire i 6 Bind Fol., et meget smukt Exemplar, med 120 Rbd.; Are Frodes Schede, Oxoni 1761, med 10 Rbd. En meget stor Deel af Bøgerne gik udenlands, til forskjellige Lærde, og Boghandlere i Hamborg, London, Edinborg, samt til Universitetsbibliothekerne i Breslau, Rostok, Upsala og Christiania. Ogsaa kjøbtes endeel til Kjøbenhavns Universitets Bibliothek, Sorøe Akademie, Stiftsbibliothekerne, samt adskillige indenlandske Lærdes Bogsamlinger.
Aalborgs Stifts Adresseavis, 1825-02-05
Blandinger. J Viborg festligholdtes Hans Majestæts Fødselsdag ved Janitscharmusik af Borgervæbningen. Ved de tvende Baller, hvoraf det ene paa Raadhuset bivaanedes af de fleste Embedsmænd, bleve under Sangen, forfattet at Rector Hasselbalch, udbragt Ønsker og fremtidigt Held for Kongen og Kongehuset.
Aalborgs Stifts Adresseavis, 1825-02-05
J Aarhuus var Militærparade af Cavalleriregimentet og Borgervæbningen. Regimentscommandeurens "Længe og lykkelig leve vor allernaadigste Konge!" gjentoges af den tilstædeværende Folkemængde, der ledsagede Ønsket med tredobbelt Hurra. Om Middagen var Spiisning hos Hendes Høihed Princesse Charlotte Frederikke, for Byens og Egnens Embedsmænd og Andre.
Aalborgs Stifts Adresseavis, 1825-02-05
J Selskabet Polyhymnia holdtes og Aftenen en Tale af Pastor Hornsyld. Før og efter Talen blev en Cantate afsjunget af Selskabets Medlemmer ledsaget af Jnstrumenter. Under Spiisningen blev afsjunget en af Overlærer Blache forfattet Sang. Derefter var Bal J Randers samledes Kl. 11 Cavalleriet og begge Borgervæbningerne paa Torvet, hvorfra de udmarscherede paa den udenfor Byen liggende Exerceerplads, hvor Regimentschefen frembragte de hjerteligste Ønsker for Landsfaderen, hvilke gjentoges af alle Tilstædevætende, der ledsagede dem med tredobbelt Hurra. Artilleriet hilsede med 27 Skud, hvorefter Paraden med klingende Spil drog ind gjennem Byens Hovedgader. J Klubben Harmonien var Middagspiisning, Comedie og Bal.
Aalborgs Stifts Adresseavis, 1825-02-05
J Aaret 1824 er gjennem Storebelt passeret 1994, meest indenrigske Fartøier. Aalborg
Aalborgs Stifts Adresseavis, 1825-02-05
Onsdagen den 2den Februar blev Hans Majestæt, vor allernaadigste Konges Fødselsdag, høitideligholdt i det dramatiske Selskab, ved en Forestilling med Epilog samt Soupee og Bal. Under Epilogen blev afsiunget Jngemanns danske Folkesang: Dannevang ved grønne Bred, indtil de Ord i 4de Vers: "Her er Troeskabsfuglen graae, da saa en af Selskabets Medlemmer fremtraadte fra den paa Theatret dannede Gruppe og declamerede følgende: Ja Troeskabs-Fuglen er i Danmark graae, Fra Arilds Tid den bygged der sin Rede, Og for skal Skov og Høi og Belt forgaae, For den forgieves skal om Lye i Danmark lede; Glad saae vi Ebbesen for den i blodig Færd, Glad hvidtfeldt i den dunke Vove segne; Og den ei Navn af Danmarks Søn er værd Der nogentid for Troeskabs strænge Lov kan blegne. Dog ikke blot det var i Sværde=Leeg, Naar Rota med den blodigrøde Vinge. Mod Dannebroge slog, og Kæmper steeg, Til Valhal, Bud om Danskes Trofasthed at bringe. Ei blot i Kampens Dyst var Dansken troe, Det lige tunge og han let fuldbragte; Hver Armods Vraae, hver Trængslers snevre Boe Sin Skjærv paa Troeskabs Altar stedse villig lagde, Ol vel er Døden skjøn for Fædreland, Og dybt vi bøie os for Heltes Bautastene; Men ikke mindre skjøn er deres Lod, som kan Med Heltekraft et Helteliv foreene; Ei mindre deres, som, med Sandheds Røst Staae mandig frem, og ei tilbagevige Naar Tvedragt, med sit ædderfyldte Bryst, Sig mellem Folk og Fyrste vil indsnige; Ei mindre deres, som i Hjertet troe Med stille Taal den snevre Kreds udfylde; Og da kun føles Dødeliges bedste Roe, Naar selv de føle, at de Troeskabs Love hylde. Og saa, til nu blev handlet, følt og tænkt Hvor danske Tunge rører sig paa Slet og Vove; Thi bygger ogsaa Troeskabs-Fuglen uforkrænkt, Endnu som før i gamle Danmarks skjønne Skove. Og paa hver almeen Danmarks Høitidsdag Den folder mægtigt ud sin stærke Vinge, For atter op til Danmark høie Guders Lag Fornyet Eed om Danskens Troefasthed at bringe. Mens højt det mon runge fra Høie, fra Dal Hvad Kunsten mon tegne i Kunsternes Hall, Hvad brændende bedes i Hytte i Slot, Gud signe vor Drot! og nu, i det han pegede hen til det i Baggrunden opreiste Altar, fremkom paa Samme i Transparent Ordene: "Gud bevare Kongen", hvilket høit blev udbragt saavel fra Theatret som Parterret, under Hurraraab. J Balsalen var anbragt Hs. Majestæts Portrait, omvundet med Blomster Guirlander, og oven over Samme, i Transparent, et Forsyns Øie, som tolkede Folkets Hengivenhed for dets Fyrste. Under Spiisningen blev afsiunget en til dette Øiemeed forfattet Sang, og Hs. Majestæts Skaal udbragt af Stiftets Øvrighed Hs. Høivelbaarnhed Hr. Kammerherre, v. Moltke, under Trompetlyd og med et tredobbelt Hurra. Ballet vedvarede indtil langt ud paa Morgenen, da Selskabet skildtes af med de inderligste Ønsker for den elskede Drot.
Aalborgs Stifts Adresseavis, 1825-02-05
Døde. Major og Bataillons-Commandeur i Hs. Høihed, Prinds Christian Frederiks Regiment, J. A. v. Schulz; Aslessor C. L. Thorlacius, 28 Aar; Kammerraad B. Schou, 74 Aar; Mad. A. W. Hildebrant, fød Kampman; Glashandler F. Konge, 54 Aar; Toldbetjent Peder Holst, 20 Aar; Kleinsmedmester Bengt Elgstrøm, 68 Aar; Skipper M. Schmidt, 36 Aar; Alle i Kjøbenhavn. - R. Rasmussen, forhen Borger og Kjøbmand i Svendborg, 49 Aar, paa Fæmøe. - Mad. M. Vandeler, fød Pedersen, 63 Aar, i Odense. - Forhen Kongelig Kieldermester Laurits Hald, 84 Aar, i Aarhuus. - Justitsraad og Stiftslandinspecteur C. Arnstrup, 63 Aar, i Render. -
Aalborgs Stifts Adresseavis, 1825-02-05
Amtsforvalter i Gottorf Amt, Mark Franzen, 45 Aar, i Slesvig. - Mad. D Drückmuller, fød Brodersen, 72 Aar, paa Fusing, ved Slesvig. - Controlleur G. C. Wurger, i Crempe.
Aalborgs Stifts Adresseavis, 1825-02-05
- Kgl. dansk Hofagent og keiserl. russisk Vice-Consul, A. C. Becker, 76 Aar, i Altona.
Aalborgs Stifts Adresseavis, 1825-02-05
Aalborg Kirker. Søndag Sexagesima prædiker til Høimesse i Budolphi Kirke Hr. Dr. Claudi, i Frue Kirke Hr. Stiftsprovst Schierup. - Til Aftensang i Budolphi Kirke Hr. Henneberg.
Aalborgs Stifts Adresseavis, 1825-02-05
Døbt. Den 30te Januar, Smaaehandler J. Stauns Datter, Jnger Catharine Jacobine; Fadd. Mad. Rasmussen, Jfr. Vida, Garvermester Petersen, Uhrmager Mou, Kammagermester Kneil, Naalemagermester Østergaard, Bødkermester C. J. Hollensted.
Aalborgs Stifts Adresseavis, 1825-02-05
Bekjendtgjørelser. At min trofaste Hustrue, mine Børns omhyggelige Moder, Maren Nielsdatter Møller, igaar, efter flere Ugers vedvarende Sygeleie, med fast Tillid og rolig Hengivended, i sit 70de Aar, omskiftede Tiden med Evigheden, bekjendtgjøres herved i dyb Følelse af mit uerstattelige Tab. Aalborg den 4de Februarii 1825. Niels Møller, Snedkermester. Maren Nielsdatter Møllers Minde. Ædle Hedenfarne, Trofast deelede Du med Din Mand Livets Sorger og Glæder; lige elskelig var Du omhyggelig Moder for Dine Børn: lige redelig var Din Adfærd imod Dine Medmennesker; lige utrættelig var Du i Opfyldelsen af hver Din Pligt. Derfor elskedes Du, derfor velsignes Du, derfor velsignes Dit Minde af Alle, der kjendte Dig, derfor ville vi, selv i Følelsen af vort Tab, ingenlunde ønske, at Dit Hjerte, der nu er gjennemtrængt af Evighedens Fred, atter skulde sukke under Tidens Plager; at Dit Øje, der nu skuer den uendeliges Herlighed, atter skulde fælde Taarer ved Jordens Kummer. Neil meget mere ville vi stræbe at vandre vor Bane herneden saaledes, at vi engang kunde samles med Dig det, hvor vore Hjerter skulle glædes, og Jngen skal tage vor Glæde fra os.
Aalborgs Stifts Adresseavis, 1825-02-05
J Jydske Efterretninger No. 13 findes en Jndrykkelse, betitlet " Jndsendt. J Anledning heraf anseer jeg mig beføjet til at anmærke: At min Beretning om Pastor Thisteds Nærværelse i Regentskirken er taget af Fyens Stifts Addresse Avis, dog med Udeladelse af flere Tillægsord. Som en Følge heraf, vedkommer det af Jndsenderen brugte Ord, pøbelagtige" ikke mig eller min Avis, men beviser blot, at han ikke har læst bemeldte Avis. Aalborg Stifts Addresse-Contoir den den 5te Februar 1825. Udgiveren. Pastor Thisted i Regentskirken, eller Oplysninger angaaende det, ved en Forelæsning i Regentsens Audtiorium den 2den December 1824 Forefaldne, med Anhang og Bilag, heft. 20 s. - Maanedsroser, et Maanedsskrivt udgivet af Th. Overskou, Kongl. Skuespiller, Januar=Heftet 4 Mk., de udkomne for 1824 faaes for 4 Mk. heft. - Den lærerige Fortæller for Ungdommen, med 6 Kobbere, indb. 9 Mk. - Daglig Lomme-Calender for 1825, indb. i Læderbind, 8 Mk. - Reise og Skrive-Calender, 2 Mk. 4 s., faaes hos Rottbøll Sadolin, Boghandler og Bogbinder.
Aalborgs Stifts Adresseavis, 1825-02-05
Mine 2de Leievaaninger, beliggende i Braskensgade, bestaaende af 6 Fag Huus, en Etage, Grundmuur til Gaden og Qvist til Gaarden, hvori er 4 Kakkelovne, ere underhaanden at faae tilkjøbs. Man behager at henvende sig til mig. Marie, sal. Brochmans Enke.
Aalborgs Stifts Adresseavis, 1825-02-05
Et skikkeligt Menneske paa omtrent 20 Aar, kan strax blive antaget som Opvarter paa en Gjestgivergaard. Addresse-Contoiret anviser.
Aalborgs Stifts Adresseavis, 1825-02-05
J Anledning af, at jeg nu er flyttet her fra Byen, ønsker jeg underhaanden at bortsælge min hidtil iboende, strax indenfor Vesterport beliggende Gaard, der fortrinlig er tjenlig for en Gjæstgiver eller Handlende. Om denne kan handles med min Laugværge, Cancellieraad Brorson her i Byen. Aalborg den 24de Januarii 1825. C. J. sal. Christensens.
Aalborgs Stifts Adresseavis, 1825-02-05
Da jeg fremdeles vedbliver at fortsætte min hidtil førte Handel, anbefaler jeg mig for mine ærede Velyndere med følgende Varesorter til de mueligst billige Priser: alle Slags Jsenkram, Glas, Steentøj, Specerie, Farve- og Malervare, forskjellige Størrelser fine og grove Timser, m. m. Aalborg den 27de Januari 1825. Abel, sal. Jørgen Hansens, Gravensgade No. 111.
Aalborgs Stifts Adresseavis, 1825-02-05
Slupskibet Caroline, drægtig 7 Commercelæster, med gode Seil og Inventarium, beliggende i Nibe, er underhaanden at faae tilkjöbs. Liebhaverne ville behage at henvende Dem til Hr. Kjöbmand Rasmus Færch sammesteds. Ved de stærke Storme og Høivande i December eller først i Januari, er østen for Nyehavn opskyllet og bortdreven 4 Stkr. Bøgeplanker, fra 12 til 14 Alens Længde, 3 Tommer tykke. De to 18 a 20 Tommer brede, de andre to 12 Tommer brede.
Aalborgs Stifts Adresseavis, 1825-02-05
Det formodes, at de med Vestenvinde og opgaaende Strøm ere ilanddrevne ved nordre Side af Fjorden. For Opdagelsen eller Tilveiebringelsen af samme gives en passende Douceur, naar man derom henvender sig til Undertegnede, boende paa Nyehavn. Aalborg, den 26de Januarii 1825. N. Bonnesen.
Aalborgs Stifts Adresseavis, 1825-02-05
Oplaget hos Lars Bøggild er igjen forsynet med Kjøbenhavnsk Sæbe. Gode Kartofler til Huusbrug 5 Mk. Tønden, ringere dito til Kreature, 4 Mk. Tønden, kan, efter Bestilling, faaes paa Brixgaarden.
Aalborgs Stifts Adresseavis, 1825-02-05
Paa Søndergade No. 619 kan 1 eller 2 skikkelige Personer, helst Qvindfolk eller Mand og Kone, faae et godt Overværelse med Vindovn, Spisekammer m. m. for billig Leie.
Aalborgs Stifts Adresseavis, 1825-02-05
Fra Kortfabrikør Holmblad haves: extra fine Spillekort a 3 Mk. 4 s. kobberstukne dito, a 4 Mk. Tarok dito a 9 Mk. Faaes hos Rottbøll Sadolin.
Aalborgs Stifts Adresseavis, 1825-02-05
Skuespil. Søndagen den 6te Februarii om Aftenen Kl. 6 opføres i Criminalprocessen, originalt Sørgespil i fem Acter af Valthaser Bang. Gørbing Franck.
Aalborgs Stifts Adresseavis, 1825-02-05
Maanedsroser. Januarheftet er udkommen og indeholder: Fortællinger, og Eventyr af Washington Jrving; Markos Bognies af W. Müller; Sagn af Honnayr; Lord Byron i Grækenland; Stefsen og Anne af Christ. Winther, Løse Rosenblade m.m. Af dette Skrift udkommer hver Maaned et Hefte, som ved Modtagelsen betales med 64 s. 3 Hefter udgjøre et Bind, ingen Subskribent er forpligtet til at vedblive Subskription for flere end et Bind. Boghandler R. Sadolin i Aalborg modtager Subskription.
Aalborgs Stifts Adresseavis, 1825-02-05
NB. Mit Udsalg af alleslags Have- og Blomsterfrøe, ligesom i flere foregaaende Aar, begynder fra Dato af, og vedvarer som sædvanlig i Sædetiden. Endvidere er tilkjøbs hos mig større og mindre forædlede gode Frugttræer, af fortrinligste Sortements, ligesom og flere Slags vilde Træer, tjenlig til Ziir og Hegn, samt Riis, og Buskvexter, reel Behandling og billigste Priis forsikkres. Aalborg den 19de Januari 1825. J. Bruusgaard, Gartner, boende ved Østerport.
Aalborgs Stifts Adresseavis, 1825-02-05
En gammel Enspænder=Kane er tilkjøbs i Huset No. 93 paa Reberbanen.
Aalborgs Stifts Adresseavis, 1825-02-05
Auctioner. Tirsdagen den førstkommende 1ste Marts, ved Middagstid, opbydes ved Auction, som afholdes hos Gjæstgiver Brunes i Aalborg, Gudumlunds Vandmølle, til Bortforpagtning i 6 Aar, fra 1ste Mai 1825 at regne, imod Afgift i Korn, deels in natura og deels at betales efter Capitelstaxt. Møllen gaaer med 2 Qværne, hvori er anbragt et Grubbeværk, er for faae Aar siden heelt af nyt opført, har bestandig Vand i Overflødighed og en riig Maling. Conditionerne erfares hos Hr. Justitsraad Andkjer i Aalborg og hos mig. Nibe, den 3die Februar 1825. Bassesen.
Aalborgs Stifts Adresseavis, 1825-02-05
Løverdagen den 12te Februari næstkommende Formiddag Kl. 10, bliver paa Aalborg Bytingstue foretaget offentlig Auction til Salg af en hos Kjøbmand Jørgen Nørgaard for Skatterestancer udlagt Jagt, de 3de Brødre kaldet, drægtig 9 Commercelæster tilligemed sammes staaende og løbende Redskaber. Fartøiet er beliggende i Dhr. Wigelsens Havn og Jnventarie=Listen henligger til Eftersyn paa Undertegnedes Contoir. Aalborg den 26de Januari 1825. Schmidt.
Aalborgs Stifts Adresseavis, 1825-02-05
Placat. Efter vedkommende Eiers Begjæring bliver endeel ved Dronninglund, i sin Tid oplagt Fyrretømmer, bestaaende af omtrent: 30 Stykker Fyrrestokke, fra 10 til 16 Alen lange, 12 Tommer i Kant. 22 Stkr. Fyrre Bjelker a 12 Alen lange 6 a 7 Tommer i Toppen. 9 dito a 10 a 11 Alen lange og dito Maal i Toppen 26 Stkr. Fyrre Spærer fra 8 til 9 1/2 Alen lange. 24 Stkr. Fyrre Planker fra 6 1/2 til 8 1/2 Alen lange, 5 Tommer tyk, med videre, ved offentlig Auction bortsolgt paa bemeldte Dronninglund næstkommende 21de Februar 1825 om Formiddagen Kl. 10 Slet, efter de paa Auctionsstedet bekjendtgjørende Conditioner, hvoriblandt at Fremmede, og Uvederhæftige betaler ved Varenes Udlevering. Hvilket herved til Lysthavendes Efterretning bekjendtgjøres. Sæbye den 26de Januari 1825. Boeck.
Aalborgs Stifts Adresseavis, 1825-02-07
Udlandet. Frankerig.
Aalborgs Stifts Adresseavis, 1825-02-07
Følgende, i politisk Henseende temmelig mærkelige Begivenhed fortælles i et fransk Blad: 4 columbiske Kjøbmænd, der i Engelland vilde lære at kjende Mechanismeni Dampmaskinerne, bleve der meget venskabelig modtagne. De henvendte sig derpaa til den franske Gesandt i London, for at faae Pas til Frankerig, i hvilket Land de vilde gjøre Jndkjøb af Vahre for 2500000 Fr.; men Man forklarede dem, at de først maatte skaffe sig Pas fra det spanske Gesandtskab; dette forvoldte, at de hellere gjorde deres Jndkjøb i Engelland.
Aalborgs Stifts Adresseavis, 1825-02-07
Af den til at undersøge Lovforslaget angaaende Emigranternes Godtgjørelse nedsatte Commission, skal der allerede være foreslaget mange Forandringer heri, som f.Ex., at de apanageerte Prindser skulle være udelukkede fra Godtgjørelsen, ligeledes de Emigranter, der havde fulgt Napoleon, eller havde af ham faaet Dotationer, Restitutioner eller Gunstbeviisninger; de, der allerede nyde 50000 Fr. Rente ved Embeder, Dotationer eller Grundeiendomme &c. Præsidenten skal have erklæret, at han gjerne overlod Alt til Commissionens Døm, naar kun Beløbet ikke oversteeg 1000 Millioner. En udkommen Broschure fører til Titel: "Faae Emigranterne Noget, eller faae deres Creditorer og Agens d'affaires Alt?" Aristarque siger: Erstatningsloven kommer til at undergaae saa store Forandringer, at den ikke meere bliver, hvad den før var: men Renteloven, som der ikke kan forandres noget i, vil reent blive forkastet. Journ. des Deb, siger: Dersom Frankerig blev sat til Auction, da er det tvivlsomt, om Compagniet af de europæiske Banqviers vilde kjøbe det under den Betingelse, at betale alle de Godtgjørelser, der nu fordres ifølge Revolutionens Spoliationer og Uretfærdigheder; de vilde byde Sporpriis for det. - Ogsaa mod Lovforslaget om Straffene for Kirkeran gjøres mange Jndvendinger, og som Beviis paa, at Tilbøielighed til Kirkeran ikke er almindelig i Frankerig, anføres, at, da Biskoppen af Chalons nylig vilde fra Kirken i Jalon bortføre et Skriin med Reliqvier af den hell. Sebastian, hvilke han erklærede for uægte, for at ombytte det med et Andet, der skulde være ægte, fandt han megen Modstand og Jndbyggerne kastede med Stene paa dem, der vilde føre deres Reliqvieskriin bort, og Bispen maatte da lade Skrinet, blive.
Aalborgs Stifts Adresseavis, 1825-02-07
Spanien. Det spanske Ministerium deler sig i 2 Partier. Udenlandsministeren Zea-Bermudez, Marineministeren Sala zar, Secretairen for Statsraadet Ugarte ere moderate; Finantsministeren Ballesteros, Krigsministeren Americh, Justitsministeren Calomarde ere paa det strængere og uforsonligere Partie. Man haaber, at hiint Partie vil vinde Seieren, da det understøttes af de udenlandske Magter og Zea=Bermudez daglig modtager nye Beviser paa Kongens Naade. Det exalteerte Partie er imidlertid meget bange for denne Naade og for det kgl. Decret, der sikkrer Zea=Bermuden Forsædet i Conseilet, da det betragter det, som Forløber for Jndførelsen af et eller flere repræsentative Kamre og Anerkjendelsen af de constitutionelle Laan. Det samme Partie under sagtens ikke heller, hvad der nu igjen tales om en Amnestie, der snart forventes at ville udkomme.
Aalborgs Stifts Adresseavis, 1825-02-07
Jfølge Forslaget dertil, der skal være forelagt Kongen, skulde kun 40 Personer være undtagne fra Amnestien. Af de Embedsmænd, der havde været ansatte for 1820, skulde nogle have to, andre kun een Trediedeel af deres Gage; de, der under Uafhængighedskrigen havde slaget sig til Josephs Partie, skulde nyde alle deres borgerlige Rettigheder igjen, men kunde ikke gjøre Fordring paa at indsættes igjen i deres for 1808 havte Embeder og Æresposter.
Aalborgs Stifts Adresseavis, 1825-02-07
Expeditionen til America er endnu stedse Gienstanden for hyppige Ministerialconferentser. J den sidste af dem skal det være besluttet at sende 60 Artillerister af den fordums constitutionelle Hær uden foregaaende Purification til America, hvoraf en Deel da strax skulde indskibe sig for at støde til den for en Maaned siden fra Ferrol afgangne Expedition.
Aalborgs Stifts Adresseavis, 1825-02-07
Jmidlertid synes Tilstanden i Spanien selv at kunne give Regjeringen nok at bestille. Medens den nemlig paa den ene Side maa afsende Tropper for at afværge de royalistiske Frivilliges Udsvævelser, gjennemstreife velbevæbnede og endog eensklædte Bander det flade Land lige indtil Hovedstadens Omegn, lade sig udlevere Levnetsmidler og bemægtige sig Statens Penge, naar de kunne opsnuse dem. Om slige Bander kun bestaae af sædvanlige Stratenrøvere, der for et Syn Skyld have taget den constit. Cocarde paa, eller af Saadanne, som paa denne Maade søge at holde den offentlige Utilfredshed i Gang, er vanskeligt at afgjøre. Det hedder, at Prinds Marks Ophold i Spanien vil blive forlænget til September. Exminister Gen. Cruz's Skjæbne har nu taget en anden Vending. Hans Frihed, der paa hans Æresord er ham gjengivet, benytter han til at skaffe sig Beviser imod hans Fiender, der saalænge have ladet ham vaasmægte i Fængsel. Kongen har ladet forhøre om hans befindende, og skal have befalet at revidere hans Proces. Man taler endog om, at ved en Ministerialforandring kunde han igjen erholde Portefeuillen. - Generalintendanten i Catalonien, Marqv. v. Camposagrado, er afgaaet til Madrid og Gen. Caro er kommen i hans Sted og har strax efter hans Tiltrædelse forlangt en Navnefortegnelse paa alle de Officerer, der staae paa ubestemt Permission; ogsaa samles Militaircommissionen nu hyppigere, end før.
Aalborgs Stifts Adresseavis, 1825-02-07
Tyrkiet. Spectateur oriental kappes med nogle andre maaske ligesaa troværdige Efterretninger, om at skildre Grækernes Tilstand paa Morea som meget farlig formedelst indbyrdes Tvedragt, da Capitanierne, som det hedder, ikke ville finde sig i de Forsøg, som Regjeringen i Nauplion gjør paa at indskrænke deres Magt. Jmidlertid siger østerr. Beobachter (som ikke pleier at lyve til Grækernes Fordeel) at ifølge de sidste Efterretninger derfra er det lykket "Jnsurgentregjeringen" i Nauplion, deels ved Magt, deels ved Overtalelse, at bringe Roligheden tilbage paa Morea. Om Grækernes Seier tilsøes over den ægyptiske Flaade den 3die December ved Kysterne af Kreta berettes, at Grækerne erobrede 12 store Transportskibe med 3000 paa europæisk disciplineerte Negere, 400 arabiske Heste og en stor Mængde Levnetsmidler, som Navarchen Migulis Vokos efter Slaget sendte til Nauplion. Desuden skulle Ægypterne have mistet 15 Fartøier og deres smukkeste Fregat, der er opbrændt. En Deel af de græske Skibe er derefter vendt tilbage til Hydra, hvor netop Konturiotis befandt sig, og drog derfra med mange Hydrioter og Spetzioter til Nauplion for derfra at bryde op mod Patras. Om Jbrahim Paschas Opholdsted veed Man ikke noget Sikkert.
Aalborgs Stifts Adresseavis, 1825-02-07
Spectateur oriental fortæller os, at den østerrigske Admiral, Accurti, har taget et Par græske Skibe som Erstatning for en Fordring, som Man giør paa den græske Regjering. Ligesaa fortæller den, at Grækerne uformodentlig have gjort Landgang ved Laciata, 6 Mile fra Tschesme, og borttaget Alt, hvad de forefandt. Jndvaanerne flygtede og Aggen paa Stedet maatte trække sig dybere ind i Landet.
Aalborgs Stifts Adresseavis, 1825-02-07
Blandinger. Den norske Regjering har forelagt Kongen af Sverrig Planen til en ny Børsbygning og et Raadhuus i Christiania.
Aalborgs Stifts Adresseavis, 1825-02-07
J de sidste 10 Aar har det engelske Bibelselskab udbredt ikke mindre end 1054000 Bibler og omtrent 2 Millioner Bønnebøger.
Aalborgs Stifts Adresseavis, 1825-02-07
J Mendoza i Sydamerica faldt den 13de August af en sort Skye en fiin Sandregn, hvormed hele Staden blev bedækket. Gen. Mina blev nylig efter et Middagsmaaltid saa syg, at Lægerne frygtede for hans Liv; han befinder sig imidlertid i Bedring.
Aalborgs Stifts Adresseavis, 1825-02-07
Fædrelandet.